ચોટીલા પોલીસે તાલુકાના મોકાસર ગામ માં શાળા પાસે પડેલ બે કાર માં થી વિદેશી શરાબ કબજે કરી ગુનો દાખલ કર્યો હતો.આ અંગે વિગત એવી છે કે ચોટીલાના પીઆઇ. પી.ડી.પરમારને બામણબોર પી એસઆઇ આર.આર.બંસલ દ્વારા બાતમી મળેલ કે ચોટીલા તાલુકાના મોકાસર ગામે નીશાળ પાસે એસન્ટ કાર નં GJ 03 CR 6865 તથા સ્વીફ્ટ કાર નં GJ 03 KH 8887માં વિદેશી દારૂનો જથ્થો વેચાણ અર્થે લાવી હેરાફેરી થનાર છે.ત્યારે પોલીસે બાતમીના આધારે લીંબડી ડીવાયએસપી પ્રદીપસિંહ જાડેજાના માર્ગદર્શન નીચે પીએસઆઈ પી.ડી.પરમાર તથા પીએસઆઇ અાઇ કે.શેખ, હેકો દેવાભાઇ, અબ્દુલભાઇ, કેતનભાઇ, ભોપાભાઈ, વસંતભાઈ, ફારુકભાઇ, સરદારસિંહ તથા બામણબોરના પીએસઆઇ આર.આર.બંસલ દ્વારા ચોટીલા તાલુકાના મોકાસર ગામે નિશાળ પાસે રેડ કરી એસન્ટ કાર તથા સ્વીફ્ટ કારમાંથી વિદેશી શરાબની બોટલો કબજે કરી હતી. પોલીસ છાપા દરમિયાન દારૂની હેરાફેરી કરતા બન્ને કારના ચાલકો નાસી છુટ્યાં હતાં.